Hei! Nimeni on Paula Shaheen.
Tervetuloa katsomaan ohjelmaa.
On ilo jakaa aiheesta "ylistäminen hengessä ja totuudessa".
Jeesus puhuu, että tulisi rukoilla Isää hengessä ja totuudessa.
Englanninkielisessä Raamatussa on sana worship.
Eli ylistää hengessä ja totuudessa.
Mitä hengessä ja totuudessa ylistäminen tarkoittaa?
Jos ihminen haluaa ylistää hengessä, hänen täytyy olla -
syntynyt Jumalan Hengestä.
Pyhän Hengen sinetti hänen sydämessään todistaa, -
että hän kuuluu Jeesukselle.
Hän tuntee Jeesuksen henkilökohtaisesti.
Ukko Paavolle sanottiin: "Yksi sinulta puuttuu -
ja sen ohessa kaikki: Kristuksen sisällinen tunteminen."
Sitä tarvitaan, jotta voidaan ylistää Jumalaa hengessä.
Ef. 1:13 - 14:ssä sanotaan:
Toinen asia, joka auttaa meitä ylistämään Jumalaa hengessä, -
on Pyhällä Hengellä täyttyminen.
Jeesus lupasi lähettää Pyhän Hengen.
Hengen voima ja armolahjat ovat apuna ylistämisessä.
Vanhassa ylistyslaulussa sanotaan:
"Kun Herran Henki valtaa minut, mä ylistän kuin Daavid".
Tähän liittyy inhimillisestä kontrollista luopuminen.
Me annetaan Hengen johtaa ylistystä.
Henki saa hallita ylistämistämme.
Silloin ei ole tärkeää, kuinka hyvin laulamme, -
meneekö kaikki inhimillisten suunnitelmien mukaisesti, -
vaan antaudutaan Hengen vietäväksi, ylistetään hengessä.
Myös Hesekielin kirjan luvussa 47 kerrotaan, -
kuinka profeetta vietiin näyssä temppelin ovelle.
Hän näki, että perustuksen alta kumpusi vettä.
Jumalan temppelin perustuksen alta kumpusi vettä. Siitä lähti puro.
Hes. 47:1 - 5:ssä sanotaan näin:
Tämä kuvaa mielestäni sitä, kun lähdemme ylistämään hengessä.
Kyse on antautumisesta.
Siitä, että omat jalkamme eivät enää yletä pohjaan, -
vaan antaudumme Hengen virran vietäväksi.
Uimaan ja jopa kellumaan siinä virrassa.
Totuudessa ylistäminen taas tarkoittaa, -
että sydämeni ja suuni julistavat samaa.
Jos ylistän Jumalaa totuudessa, sen, mitä suullani julistan, -
tulee olla sopusoinnussa sydämeni kanssa.
Matt. 15:7 - 8:
Jos sydämemme on kaukana Jeesuksesta, -
ylistyksemme ei ole sellaista, johon Jumala mielistyy.
Mitä tarkoittaa elämä totuudessa?
Sitä, että Jeesus on sydämemme herra.
Jeesushan sanoi itse: "Minä olen tie, totuus ja elämä".
Jos elämämme on totuudessa, Jeesus on sydämemme herra.
Silloin Hän on ensimmäisellä paikalla sydämessämme.
Laitamme pois kaikki asiat, -
jotka yrittävät ottaa Jeesukselta sen ensimmäisen paikan.
Elämä totuudessa tarkoittaa myös -
Jumalan sanan kanssa sopusoinnussa olevaa elämää.
"Sinun sanasi on kokonansa totuus." (Ps.119:160)
Elämämme tulee olla Jumalan sanan kanssa sopusoinnussa.
Se tarkoittaa, että elämämme on totuudessa.
Elämämme on totuudessa silloin, kun sovellamme Sanaa elämäämme.
Luemme Sanaa siten, että annamme sen muovata elämäämme.
Ajatteluamme, puheitamme, tekojamme.
Annamme Sanan puhdistaa ja ohjata meitä.
Meidän tulee myös hyväksyä kaikki, mitä Jumalan sana sanoo.
Silloinkin, kun se on ristiriidassa perinnäissääntöjemme kanssa.
Jumalan sana on ensimmäinen auktoriteetti, -
johon tulee nojautua ja joka tulee hyväksyä.
Meidän tulee hyväksyä myös kaikki se, mitä Sana sanoo ylistyksestä.
Kaikki se, mitä Raamattu kertoo ylistyksestä ja mitä se voi olla, -
vaikka se olisi ristiriidassa sen kanssa, mihin olemme tottuneet.
Meidän tulee hyväksyä totuus ja totuus on Jumalan sanassa.
Meidän tulee myös tulla totuuteen siinä, kuka Jumala on.
Emme voi ylistää totuudessa, jos meillä on vääristynyt kuva hänestä.
jos näemme Jumalan vihaisena, ankarana tuomarina, -
on hyvin vaikeaa ylistää Jumalaa.
Minulla itselläni oli ongelma.
Tunsin, että Jumala on aina tyytymätön minuun.
Oli vaikeaa ylistää, kun tuntui, että Jumala on aina -
vähän nuhdemielellä tai tyytymätön, kun ryhdyn ylistämään.
Mutta jos jumalakuva on oikea, on helppo ylistää.
Jumala on rakkaus ja rakkauden lähdettä on helppo ylistää.
Jos on rakkaudellisessa suhteessa Isän kanssa, ylistys on helppoa.
Se on tavallaan automaatio, joka syntyy rakkaussuhteesta.
Sen tähden jumalakuva on hyvin tärkeä ylistyksessä ja siinä, -
että voimme ylistää totuudessa.
Meidän tulee tulla totuuteen myös ihmissuhteissa.
1. Joh. 2:9:
Ei voi olla niin, että kuvittelemme olevamme valkeudessa, -
mutta vihaamme veljeämme.
Meidän täytyy totuuteen myös ihmissuhteissamme.
Meidän tulee tulla totuuteen myös itsestämme.
Meidän tulee tuoda valoon kaikki sydämemme pimeät huoneet.
Siellä voi olla huoneita, joissa on katkeruutta tai pelkoa.
Meidän tulee avata tuo kaikki ja päästää valo sisälle -
ja alistaa kaikki Jumalan hoitopöydälle.
Tulee rukoilla: "Paljasta, Herra, sydämeni lukot. -
Osoita avaimet noihin lukkoihin. -
Tee Sinä sydämessäni työ, mitä en itse ymmärrä enkä osaa. -
Tapahtukoon minulle Sinun tahtosi, maksoi mitä maksoi."
Noista sydämen lukoista ja mielen muureista vapautuminen on prosessi.
Siihen meidän tulee suostua, -
jos haluamme ylistää ja rukoilla Isää hengessä ja totuudessa.
Jeesus on luvannut, että Pyhä Henki johtaa meidät kaikkeen totuuteen.
Kun annamme Hänen tehdä haluamansa työn sydämissämme, -
Hän johdattaa meidät kaikkeen totuuteen.
Samoin meidän tulee tulla totuuteen siinä, mihin meidät on kutsuttu -
ja keitä olemme Kristuksessa.
Ymmärrämmekö todella mikä on oikea identiteettimme Kristuksessa?
Julistammeko sitä totuutta? Ylistämmekö tästä totuudesta käsin?
Mitä Jumalan sana sanoo? Me olemme pyhä papisto.
Vihollinen pyrkii uskottelemaan, että koska olet mokannut pahasti, -
niin kaikki Jumalan lasten oikeudet eivät kuulu enää sinulle.
Näin vihollinen pyrkii orjuuttamaan meitä ja tyrehdyttämään -
ylistyksen ja rukouksen.
Jos uskomme näihin valheisiin, emme voi ylistää Jumalaa totuudessa.
Tulee ottaa vastaan lapsenomainen luottamus Isän rakkauteen.
Jeesuksen veri on puhdistanut meidät kaikesta synnistä.
Jumalan lapsina meillä on oikeus lähestyä Isää vapaasti.
Iloita Hänen läsnäolossaan ja rakkaudessaan.
Meillä on oikeus kiivetä Isän syliin saamaan lohtua ja turvaa.
Meidän tulee aivan sydämen tasolla tietää, että Isä iloitsee meistä.
Se on totuus. Se totuus, josta käsin voimme ylistää totuudessa.
Isä iloitsee, kun luotamme hänen rakkauteensa meitä kohtaan.
Ajattele, miten surullisiksi isä ja äiti tulevat, jos lapsi ei luota -
heidän rakkauteensa.
Samoin taivaallinen Isä murehtii, -
jos emme luota hänen hyvyyteensä meitä kohtaan.
Hän iloitsee, kun me luotamme siihen, mitä hän on tehnyt -
ja mihin asemaan hän on meidät asettanut.
Ylistäminen hengessä ja totuudessa on matka.
Pyhä Henki johdattaa meidät kaikkeen totuuteen, -
kun kuljemme kysellen ja suostumme siihen, mitä hän tekee.
Isä, kiitos siitä, että henkesi on tullut avuksemme ja oppaaksemme.
Pyhä Henki, kiitos siitä, että johdatat meidät kaikkeen totuuteen.
Kiitos siitä työstä, jota teet sydämissämme.
Kiitos, että hoidat meitä, niitä pimeitä huoneita sydämissämme, -
ja tuot meidät kaikkeen valoon.
Ja kiitos, Pyhä Henki, että ohjaat meitä ylistyksessä. Aamen.
Tekstitys: Johanna Holmström